
PVD bevonatok minősítése keménységméréssel

Ebben a Tudományos Diákköri dolgozatban bemutatásra kerülnek a bevonatolás előnyei, melyeknek nagy jelentőségük van az iparban, különösképpen a megmunkálóeszközök és a járművek körében. A bevonatoló eljárások közül a fizikai gőzfázisú bevonatolás, vagyis a PVD eljárás kerül részletesen bemutatásra, mind az összetételük, mind az előállításuk szempontjából.
A bevonatolás technikái nagyon fontosak, mivel az eredetileg felhasznált alapfém fizikai tulajdonságaihoz képest a kéreg jellemzői jelentős mértékben eltérnek, például a keménység, korrózióállóság, súrlódási tulajdonságok, elektromos vezető képesség és így tovább. A bevonatolási eljárás megválasztása nagyban függ az alapfém és a bevonat anyagától, illetve annak elérni kívánt fizikai tulajdonságaitól. A bevonatolt alkatrészek esetén utólag is meghatározható a bevonat és a bevont anyag adhéziója, ennek az együttműködésnek a kifejezésére többféle módszer is létezik. A dolgozatban bemutatásra kerülnek ezek a módszerek, illetve további anyagvizsgálat is.
A dolgozat fő célja, hogy egy saját értékelési szempont bemutatása a bevonatolt anyagok adhéziójának, az alapfém és a bevonat együttműködésének meghatározására. A dolgozatban egy PVD bevonatolással készült alkatrész mikrokeménység mérési sorozatán keresztül kerül ismertetésre a bevonat és az alapfém közös jellemzése. Ezzel a módszerrel előre láthatóan jellemezhető a bevonat és a bevont anyag közötti kapcsolat. 



